钦定古今图书集成/明伦汇编/闺媛典/第204卷 > 潘锦妾杨氏
## 钦定古今图书集成/明伦汇编/闺媛典/第204卷 > 潘锦妾杨氏

按《乌程县志》：杨氏，诸生潘锦妾。少随媵于锦，锦无子，
私之，因而有娠。嫡百端挫辱，杨无怨言。未几，锦死，嫡
欲改嫁之，杨跪请曰：“太夫人老矣，主母且青年，安忍
舍此他去。”遂剪发自誓，嫡亦为之改容。家甚窘，遭凶
岁，事上无缺。后锦母与嫡俱逝，子八岁，杨裙土盖墓，
自二十守节，至七十三岁终。郡守旌表。